Reus scoret to da Dortmund slo Bayern
Seieren betyr at Dortmund står med fire seirer i supercupen, akkurat like mange som Bayern, men både i 2011 og 2012 tapte laget, i fjor til og med for Bayern München, så lørdagens seier ble en flott revansj. - Det var en flott kveld, og vi fortjente seieren. Det er i grunnen fantastisk å starte en ny sesong med å vinne et trofé, sa Dortmund-keeper Roman Weidenfeller etter kampen. Han la ikke skjul på at han mener Dortmund kan slå hvem det måtte være. Det er bare å ha en god plan og få spillet til å flyte. Sist de to lagene møttes, mesterligafinalen i London 25. mai, ble det 2-1 seier til Bayern München. nå er det nederlaget også hevnet for Dortmund-spillerne. - Vi er i forberedelsesfasen til sesongen, så resultatet må ses med det som bakgrunn. Vi skulle selvsagt ha vunnet, og vi hadde våre sjanser, men vi slapp inn mål på uheldige tidspunkt, sa Bayerns Philipp Lahm etter kampen.
Marco Reus scoret to ganger. Det var med på å gi Dortmund 4-2 seier over Bayern München i den tyske supercupen i fotball lørdag.